Un incendiu puternic a izbucnit joi seara la un atelier de producţie material lemnos de pe strada Drumul Bercenarului din Sectorul 4 al Capitalei, iar pompierii acționează în aceste momente cu 13 autospeciale pentru localizarea și lichidarea acestuia.
"Incendiul se manifestă cu flacără violentă pe o suprafaţă de aproximativ 900 mp. Ard materiale combustibile (material lemnos). A fost realizat dispozitiv circular de intervenţie şi evitarea propagării la vecinătăţi", informează Biroul de presă al Inspectoratului pentru Situaţii de Urgenţă Bucureşti-Ilfov (ISUBIF).
Au fost alertate 13 autospeciale de stingere, Detaşamentul Special de Salvatori, o autospecială de intervenţie şi salvare de la înălţime, o autospecială de descarcerare şi două ambulanţe SMURD.
Din informațiile oferite de ISUBIF, nu au fost înregistrate victime până în acest moment.